Lene Vågslid

Lene Vågslid (født 17. mars 1986 i Dalen i Telemark) er en norsk politiker (Ap).

Hun var leder i Telemark AUF 2003–2006, og har vært styremedlem i Telemark Arbeiderparti siden 2003. Vågslid ble innvalgt på Telemark fylkesting i 2007 og ble valgt som 1. vararepresentant til Stortinget fra Telemark i 2009. Hun møtte fast for Gunn Olsen på Stortinget fra oktober 2010 og var medlem av Stortingets familie- og kulturkomité i perioden fra 2010 til 2013.

Under stortingsvalget 2013 ble hun nominert på andreplass på Arbeiderpartiets liste i Telemark og ble innvalgt som representant nummer fire fra fylket. 2017–2021 var hun er leder av Stortingets justiskomité. 2021–2025 er hun leder av Kommunal- og forvaltningskomiteen.

Vågslid er utdannet adjunkt og har permisjon fra stillingen som lærer i Tokke kommune. Hun er også aktiv innen revy, musikk og sang i hjemfylket.

Hun er datter av Tokkes tidligere ordfører Hilde Alice Vågslid.

Stortingskomiteer 
2021–2025 Leder av Kommunal- og forvaltningskomiteen
 2017–2021 Leder av Justiskomiteen
 2013–2017 Medlem av Justiskomiteen
 2010–2013 Medlem Stortingets familie- og kulturkomité (som fast møtende vararepresentant)

Referanser

Eksterne lenker 
 
 

Stortingsrepresentanter fra Ap
Stortingsrepresentanter for Telemark
Stortingsrepresentanter 2021–2025
Stortingsrepresentanter 2017–2021
Stortingsrepresentanter 2013–2017
Stortingsrepresentanter 2009–2013
Tillitsvalgte i AUF
Ap-politikere i Telemark
Norske pedagoger
Personer fra Tokke kommune